Ingebjørg Strand

Ingebjørg Strand (født i 1948 på Ulefoss) er en norsk spesialist på sykepleie.


== Utdanning ==
Strand har grunnutdanning i sykepleie fra Statens sykepleierskole, embetseksamen i sykepleievitenskap fra Universitetet i Oslo, spesialutdanning innen hjerte-/kar og anestesi fra Ullevål Sykehus i Oslo. Hun har også helsesykepleierutdanning fra Statens Helsesøsterskole i Oslo. Hun har godkjenning fra Norsk Sykepleierforbund som faglig veileder i sykepleietjeneste.


== Yrkeserfaring ==
Etter grunnutdanningen arbeidet Ingebjørg Strand ved Ullevål sykehus (nå Oslo universitetssykehus, Ullevål) som offentlig godkjent sykepleier fra 1970 til 1974, først ved avdeling Kirurgisk mottakelse, deretter ved medisinsk overvåkningsavdeling. Hun tok spesialutdanning i anestesi, og arbeidet så ved Hjerte-/karavdelingen.
I 1974 flyttet hun og familien til Tønsberg, hvor hun arbeidet som vikarlærer ved Tønsberg sykepleierskole. Fra 1976 til 1981 var hun ansatt som oversykepleier ved Sykehuset i Vestfold. I en kort periode arbeidet hun som helsesykepleier i Sauherad kommune, før hun i 1982 tok spesialutdanning som helsesykepleier. Fra 1983 til 2001 var hun ansatt som høgskolelektor ved Telemark sjukepleierhøgskole. Fra 2001 og fram til hun ble pensjonist i 2017 var Ingebjørg Strand ansatt ved Oslomet – storbyuniversitetet som førstelektor og forsker. Som pensjonist er Ingebjørg Strand tilknyttet OsloMet sitt fagsenter for seniorer. 
Ingebjørg Strand har i tillegg til ulike faglige artikler skrevet to vitenskapelige fagfellevurderte artikler om læring og bruk av video og bilder som pedagogisk læringsverktøy. Strands interesseområder har vært akuttmedisin, smertelindring, sykepleieteori, menneskesyn, læring, teori og praksis; emner som forbinder fagområdene sykepleie og pedagogikk.  


== Publikasjoner ==
Jacobsen, A – B, Salvesen, I. G. & Strand, I. (1977). Insuffisienta cordis, hjertesvikt.  Fagtidsskriftet Sykepleien. 65(21), 1201–1205. Strand, I., & Venediger, C., (1986). Klar struktur gir bedre læring i fagtidsskriftet Sykepleien, 86(19), 57 – 59.nr. 19, side 57 – 59.
Strand, I., & Venediger, C., (1998). Om organisering, dokumentasjon og tanker i forhold til læring: Øvingsavdelingen som læringsarena for praktiske ferdigheter i sykepleierdanningen, studieåret 1997/98: Et FoU-notat til diskusjon og debatt. Porsgrunn: Høgskolen i Telemark, avdeling for helsefag.
Strand, Ingebjørg (2000). Øvingsavdelingen som læringsarena: Hva og hvordan lærer studenter? Porsgrunn: Høgskolen i Telemark
Strand, I. (2004). Hvordan lærer studenter på en øvingsavdeling? Oslo: Høgskolen i Oslo. (Upublisert)
Strand, Ingebjørg: «Nåden», i Dagfinn & Slettebø, Åshild: «Students learning in a Skills Laboratory». Vård i Norden, 2009, volum 29, nr. 3, side 18-22.
Strand, Ingebjørg; Gulbrandsen, Lise; Slettebø, Åshild; Nåden, Dagfinn (2016). Digital recording as a teaching and Learning Method in the Skills laboratory. Journal of Clinical Nursing. doi: 10.1111/jocn.13632.
Strand, I. (2018). «Reddet av pasientens struttende og fyldige bryster» i: OsloMet Rapport 2018 (6) s. 139-146.Strand, I. (2019). Samspillet mellom bildene og de som blir avbildet: Bilder som pedagogisk læringsverktøy (Interplay between pictures and those who are Depicted: Photographs as pedagogical strategies). In: J. Fougner, O. C. Lagesen & I. Westerheim (eds.).  Årgang Erfaringer 149-159. (Skriftserie vol. 4). Oslo Metropolitan University. Storby Universitet.
Strand. I. (2020). Mor, den cognitive svikten og meg: I: J. Fougner, O. C. Lagesen & I. Westerheim (eds.).  Årgang Erfaringer 149-159. (Skriftserie vol. 6,). Oslo Metropolitan University. Storby Universitet.


== Referanser ==